== Embedsliv ==
I [[Kalmarkrigen]] [[1611]]–[[1613]] fik Friis lejlighed til at udfolde en krigerisk og administrativ dygtighed, der i særlig grad henledte Christian 4.s opmærksomhed på ham. Som [[kaptajn (militær)|kaptajn]] over et antal hvervede tropper deltog han i erobringen af [[Kalmar]]. Siden var han [[proviantmester]] for den afdeling af [[hær]]en, som holdt Kalmar besat. I den anledning korresponderede han stadig med kansler [[Christian Friis til Borreby]], der var formand i regeringen derhjemme. Friis' [[brev]]e, der for det meste er på [[latin]], viser, at om han end skrev sproget med en vis lethed, beherskede han det dog ingenlunde i den grad som hans ældre navnebroder. En lille [[dansk (sprog)|dansk]] [[dagbog]] fra Friis' hånd over krigsbegivenheder [[1612]], væsentlig bygget på Christian 4.s egen dagbog, er bevaret. Da [[Borgholm Slot]] på [[Øland]] i juni [[1612]] var blevet erobret af danskerne, blev Friis indsat som [[guvernør]] over slottet og øen, en stilling, han trods store vanskeligheder holdt, indtil Øland efter fredsslutning 1613 blev givet tilbage til [[Sverige]].
Titler Politik Samfund Historie Ledelse Ledere